Styrket pædagogisk læreplan

Dagtilbudsområdet

## Indhold

[Indhold 2](#_Toc100316404)

[Hvem er vi? 4](#_Toc100316405)

[Læreplansblomsten 5](#_Toc100316406)

[KVALid 6](#_Toc100316407)

[Børnesyn 7](#_Toc100316408)

[Dannelse og børneperspektiv 8](#_Toc100316410)

[Leg 8](#_Toc100316412)

[Læring 9](#_Toc100316414)

[Børnefællesskaber 9](#_Toc100316416)

[Pædagogisk læringsmiljø, herunder arbejdet med fysiske, psykiske og æstetiske børnemiljøer 10](#_Toc100316418)

[Forældresamarbejde 10](#_Toc100316420)

[Børn i udsatte positioner 11](#_Toc100316422)

[Sammenhænge, herunder inddragelse af lokalsamfundet 11](#_Toc100316424)

[De seks læreplanstemaer 12](#_Toc100316426)

[Evalueringskultur 12](#_Toc100316427)

[Alsidig personlig udvikling 12](#_Toc100316429)

[Social udvikling 13](#_Toc100316431)

[Kommunikation og sprog 13](#_Toc100316433)

[Krop, sanser og bevægelse 13](#_Toc100316435)

[Natur, udeliv og science 14](#_Toc100316437)

[Kultur, æstetik og fællesskab 14](#_Toc100316439)

## 

## Hvem er vi?

Tolstrup-Stenum Børnehave er en puljeordning under Tolstrup-Stenum Friskole. Børnehaven åbnede i 1995 og er vokset stødt gennem årene og har nu i gennemsnit 48 børn i 2022.

Vi er en mindre børnehave med en skøn placering i nærhed af mark, landbrug, skov og sø, og med gode muligheder for at bruge vores egen store legeplads samt skolens hal og andre lokaler.

Vi har et tæt samarbejde med dagpleje og skole og lægger vægt på en tryg og god overgang fra dagpleje til børnehaven og videre til skolen.

Børnehaven er aldersopdelt i tre stuer. Løvehulen er modtagerstue for de yngste på 2,10 år, her er særligt fokus på at få børnene trygt inddraget i daglige rutiner, i kulturen og i fællesskabet, her går de indtil de kommer på Bjørnehulen som er for de mellemste børn i aldersgruppen ca. 4 til 5 år, her er særligt fokus på relationer og selvhjulpenhed. Det sidste år som børnehavebarn er på Leopardhulen – hvor der er særligt fokus på aktiviteter, der øver børnenes kompetencer ift. skolestart.

Trivsel er vores nøgleord i Tolstrup-Stenum Børnehave, og den mener vi opnås, når der er tryghed, glæde, nærvær, udvikling, leg og læring samt positivt samarbejde mellem hjem og børnehave.

Vi ser på børnene som enkelte individer med hver deres kompetencer, der hver især bidrager til fællesskabet. Vi har fokus på børnenes selvhjulpenhed, selvstændighed, sociale kompetencer og sproglig udvikling der alt sammen udvikles i fællesskab både på stuerne, når de leger på tværs i huset og når de leger på legepladsen hvor der er mulighed for nye relationer og dannelse på tværs af alder.

I vores pædagogiske arbejde inddrager vi forskellige emner som bl.a. musik, kreativitet, motorik, natur og science, kultur og dialogisk læsning.

Vi vil gi´ motion til kroppen, læring til hjernen og mening til sjælen!

Den styrkede pædagogiske læreplan har siden den blev fremlagt som et tilbud for os dannet systemisk grundlag for vores arbejde. Vi har hvert andet år lavet ny plan og evaluere løbende på emner og vores pædagogiske praksis.

Vi har i år 2022 startet arbejdet med styrkede pæd. læreplan på pædagogisk dag den 19.05.22 hvor vi i fællesskab i hele personaleflokken drøftede og satte ord på læreplansemnerne og i grupper fik nedskrevet praksis og fremadrettede fokusområder.


Den 13. juni 22 gennemgik vi pæd. plan med forældrerådet.

Den 08. maj 23 drøftede vi ændringer i pæd. plan med forældrerådet.

Den 16. maj 23 drøftede vi pæd. plan, KVALid og evaluering med Trine til pæd. møde.

Offentliggjort første gang: 14.06.22

## Læreplansblomsten



Den pædagogiske læreplan udgør rammen og den fælles retning for vores pædagogiske arbejde med børns trivsel, læring, udvikling og dannelse. Læreplanen er et dynamisk dokument, som kort beskriver vores pædagogiske overvejelser og refleksioner med eksempler, der er retningsgivende for det daglige pædagogiske arbejde. Seneste opdaterede version af læreplanen lægges på institutionens hjemmeside hvert andet år, men kan rekvireres ved kontakt til dagtilbudsleder/dagplejepædagog. I løbet af de to år, er læreplanen et arbejdsredskab for dagtilbuddet hvor planen gennemgår løbende evaluering og justering. Det fremgår af den pædagogiske plan, hvordan der hele dagen arbejdes med at etablere inkluderende læringsmiljøer og børnefællesskaber, der med leg, planlagte vokseninitierede aktiviteter, spontane aktiviteter, børneinitierede aktiviteter samt daglige rutiner giver børn de bedste muligheder for at trives, lære, udvikle sig og dannes.

Den pædagogiske læreplan er udarbejdet med udgangspunkt i det fælles pædagogiske grundlag, der består af en række centrale elementer der er kendetegnende for den forståelse og tilgang hvormed der arbejder med børns udvikling, dannelse, læring og trivsel. Centralt i dette er Brønderslev Kommunes Børnesyn, hvorfor dette præsenteres indledningsvist.

De pædagogiske læringsmiljøer beskrevet i denne pædagogiske plan er tilrettelagt, så de inddrager hensynet til børns perspektiver og deltagelse, til børnefællesskabet og til den aktuelle børnegruppes sammensætning og forudsætninger.

## KVALid

KVALid står for Kvalitet i dagtilbud og er et dialogbaseret værktøj til systematisk selvevaluering, der arbejdes med på hele dagtilbudsområdet. Arbejdet har været i gang siden efteråret 2020.

Gennem aktionslæring og med afsæt i kvalitetskriterierne i KVALid, undersøger, udforsker og evaluerer vi løbende vores pædagogiske praksis.

Med KVALid arbejdes der med rammerne omkring barnet – altså læringsmiljøet. Her kigges både på struktur, proces, børneperspektiv og læreplanen, i tråd med Børnesynet.

Når der arbejdes med KVALid er det i en aktionslæringstilgang. Nedenstående model viser et loop i aktionslæringstilgangen.

Et billede, der indeholder tekst

Automatisk genereret beskrivelse

## Børnesyn

Et billede, der indeholder tekst

Automatisk genereret beskrivelse

På dagtilbudsområdet i Brønderslev Kommune arbejder vi ud fra et fælles Børnesyn. Dette danner grundlag for vores pædagogiske praksis. Børnesynet har en betydning for den måde, vi møder børnene på. Vi ser børn som kompetente aktører, der har brug for omsorg, udfordringer og positive forventninger. Sproget skaber virkeligheden og vi arbejder derfor bevidst med narrativer. Vores dagtilbud skal danne rammen for det gode børneliv, og vi arbejder ud fra en erkendelse af, at alle børn har brug for at være en del af et fællesskab, hvor de føler sig set, hørt og forstået. Vi ser børnenes initiativer og perspektiver som noget centralt i forhold til at udvikle selvværd og gå-på mod. Børnene skal opleve glæde ved at lære, hvorfor vi har ansvar for at have fokus på dette igennem hele vores dag. Med KVALid har vi fokus på at opkvalificere læringsmiljøerne omkring børn, da barnets forudsætninger skal forstås ud fra de rammer, som barnet indgår i - og de muligheder de har for at handle.

### I Brønderslev Kommune betyder det at…

I det daglige arbejde har vi hele tiden fokus på at agere ud fra Børnesynets intentioner. To gange årligt afholdes en fælles intro-dag for nye medarbejdere på skole- og dagtilbudsområdet, hvor der introduceres til Børnesynet, den systemiske tilgang, den sammenhængende børnepolitik og arbejdet med udvikling i fællesskaber. Børnesynet er vedhæftet stillingsopslag, når vi søger nye medarbejdere på dagtilbudsområdet. Dette sikrer et indblik i vores tilgang helt fra starten af ansættelsesforholdet.

## Dannelse og børneperspektiv

Børn skal opleve at have indflydelse på deres hverdag og inviteres til aktiv deltagelse i egen læring. Dannelsesprocessen sker hele dagen, da der opstår mange daglige situationer, hvor barnet skal agere i samarbejde med andre. Det er i denne proces vi skaber forudsætninger for, at barnet oplever at være medskaber af egen læring. Det er ligeledes i denne proces, at børnene kan lære, at verden er større end dem selv, og at det er en fælles opgave at passe på hinanden og på fællesskabet.

### I Brønderslev Kommune betyder det at…

Børnene i dagtilbud skal høres og tages alvorligt som led i starten på en dannelsesproces og for at styrke den demokratiske forståelse. Gennem trygge og pædagogiske læringsmiljøer inviteres barnet til at være aktivt deltagende og have reel indflydelse på dagligdagen og aktiviteterne i institutionen. De voksne støtter børnene i at forholde sig prøvende og nysgerrigt til verden omkring sig, så de oplever at være en del af et demokratisk og mangfoldigt fællesskab.

## Leg

Legen har værdi i sig selv og er grundlæggende for børnenes sociale og personlige læring, trivsel og udvikling. Derfor udgør legen et særdeles vigtigt element i vores forståelse af den måde, hvorpå børn tilegner sig livserfaringer. Børns nysgerrige og eksperimenterende tilgang til verden og legen skal imødekommes og prioriteres i det daglige arbejde. Vi ser den frie og spontane leg som en vigtig del af barnets hverdag - her har barnet mulighed for at udvikle selvbestemmelse og indflydelse sammen med andre. Legen skal ske på børnenes præmisser, men kan rammesættes af de voksne, så den udvikles og nuanceres i samarbejdet.

### I Brønderslev Kommune betyder det at…

Vi voksne går foran, ved siden af og bagved børnene i både voksen- og børneinitieret leg. Vi arbejder ud fra ICDP, som understøtter samspillet og hvor den voksne har ansvaret for relationen. Vi arbejder med at inddele læringsrummene med plads til mindre grupper, både indendørs og udendørs.

## Læring

Børns læring i dagtilbud skal forstås bredt og handler om at understøtte børns kropslige, følelsesmæssige, sociale og kognitive udvikling. Det indebærer bl.a. at stimulere børnenes nysgerrighed, gåpåmod, selvværd, sprog og motorik, hvilket sker gennem fx leg, relationer og udforskning. Børns læring tænkes ind i den daglige praksis på tværs af strukturer. Vi har fokus på at skabe læringsmiljøer, der sikrer deltagelsesmuligheder for alle og at processer er meningsskabende og motiverende for børnene. Trygge relationer i fællesskabet har stor betydning for børnenes læringslyst, da det er i samarbejde med andre, at læring og udvikling kan finde sted. Børns læring finder sted i både børne- og vokseninitierede aktiviteter, leg og rutinesituationer, og et stærkt pædagogisk læringsmiljø har derfor fokus på kvaliteten i alle typer af situationer gennem hele dagen.

### I Brønderslev Kommune betyder det at…

Vi har fokus på at tilrettelægge læringsmiljøer med udgangspunkt i muligheden for udforskning og udfoldelse af læringssituationer, der understøtter barnets udvikling. Vi har fokus på at balancere fordelingen af børne- og vokseninitierede aktiviteter i løbet af hele dagen og hver dag, så mulighed gives for at læring kan opstå planlagt og spontant. Vi har fokus på at hjælpe børnene med at komme fra idé til handling, med fælles planlægning og sammen finde løsningsmuligheder. Vi har fokus på børnenes nærmeste udviklingszone, således, at der stilles krav og aktiviteter, som børnene har mulighed for at lykkes med og som børnene samtidig lærer af og udvikles gennem.

## Børnefællesskaber

Dagtilbuddet skal skabe rum for, at børn kan etablere venskaber og fællesskaber på tværs af alder, køn og kultur. Det pædagogiske læringsmiljø skal tilrettelægges, så der er en balance mellem initiativer fra det enkelte barn og hensyn til fællesskabet.

Vi arbejder med inkluderende børnefællesskaber, hvor vi møder barnets behov og viser det, at der er plads til alle i vores fællesskab. Et trygt børnefællesskab er fundamentet for børns sociale liv og trivsel og det er her børn udvikler vigtige kompetencer som engagement og samarbejde med andre børn. Børn lærer her at have indflydelse på eget liv og bidrage til fællesskabet.

Børn indgår hver dag i forskellige meningsfulde fællesskaber, der er motiverende for deres trivsel og læring. Det er både forældre og personale der er ansvarlige for at skabe et inkluderende miljø i institutionen, som alle kan indgå i.

### I Brønderslev Kommune betyder det at…

Vi har fokus på at tilgodese hele børnegruppens behov og interesser og skabe et inkluderende læringsmiljø, hvor der tages udgangspunkt i den aktuelle børnegruppes forskellige behov, aktivitetsniveau og interesser. Vi er opmærksomme på at være lyttende og indgå i dialog med børnene, samt være opmærksomme på børnenes nonverbale sprog og agere herefter. Vi har fokus på at få alle med og skabe fælles opmærksomhed og støtte alle børn i at have muligheden for at være en del af både vokseninitierede aktiviteter og børnenes egne lege.

## Pædagogisk læringsmiljø, herunder arbejdet med fysiske, psykiske og æstetiske børnemiljøer

Tilrettelæggelsen af det pædagogiske læringsmiljø skal ske ud fra hensyn til børnenes perspektiver og deres forskellige forudsætninger samt børnefællesskabet og børnegruppens sammensætning. Det pædagogiske læringsmiljø skal tilrettelægges gennem hele dagen. Det betyder, at det pædagogiske personale arbejder bevidst med både leg, spontane og planlagte aktiviteter og rutiner, så børnenes trivsel og læring er i fokus i alle situationer.

Udgangspunktet for børns læring er et trygt og inspirerende pædagogisk læringsmiljø. Læringsmiljøer, både ude og inde, skal understøtte de værdier den pædagogiske praksis bygger på, den faglige tilgang til den aktuelle børnegruppe samt den kvalitet vi gerne vil opnå.

Børnemiljøer skal forstås bredt og dækker over det samlede fysiske, psykiske og æstetiske miljø.

### I Brønderslev Kommune betyder det at…

Vi arbejder med læring hele dagen, hver dag, hvilket er afspejler sig i kvaliteten i de rutineprægede situationer og i vores indretning af de fysiske læringsmiljøer, både ude og inde. I indretningen af læringsmiljøer inddrager vi børnenes perspektiver og den aktuelle børnegruppes behov og arbejder bevidst med mulighederne for læring. Via blandt andet Børnesynet og KVALid justerer vi løbende læringsmiljøerne omkring det enkelte barn og børnegruppen.

## Forældresamarbejde

Samarbejdskultur er et fælles ansvar mellem institutionen og hjemmet som understøtter det pædagogiske arbejde. Dette gør vi ved at inddrage forældrenes viden og personalets faglighed om børns læring, trivsel, udvikling og dannelse og centrere samarbejdet om dette.

Det kan også involvere, at personalet informerer forældrene om det pædagogiske arbejde i dagtilbuddet, og at det pædagogiske personale vejleder forældrene efter behov og understøtter barnets læring i familien. Samarbejdet skal være baseret på tillid, tilpasses den enkelte families behov og have fokus på at få talt om de gensidige forventninger til hinanden.

### I Brønderslev Kommune betyder det at…

Vi har fokus på at anse alle forældre som værdifulde samarbejdspartnere, hvor tillid skabes ved at forældrenes værdier, kultur og synspunkter respekteres, og der tages initiativ til kontakt og dialog med gensidig udveksling af informationer. Vi har fokus på regelmæssigt at afholde møder med forældre og arrangementer, hvor indholdet blandt andet er præget af hvad forældrene er optagede af. Vi har fokus på at have en systematik for hvordan nye forældre bydes velkommen og sikres den rette information før, under og efter opstart. Vi anvender kommunikationsplatformen Aula, der er med til at styrke samarbejdet mellem forældre og institution og giver forældrene mulighed for at følge med i hverdagen og den pædagogiske praksis i institutionen.

## Børn i udsatte positioner

Det pædagogiske læringsmiljø skal tilrettelægges, så det understøtter læring, udvikling, trivsel og dannelse hos børn i udsatte positioner. Med børn i udsatte positioner menes der bl.a. børn med svag socioøkonomisk baggrund og med fysisk eller psykisk funktionsnedsættelse, men udsathed er et dynamisk fænomen, og alle børn kan, i perioder, opleve at stå uden for børnefællesskabet i løbet af deres tid i dagtilbud. Børn i udsatte positioner har i særlig grad brug for at blive mødt med positive forventninger og opleve, at de er en betydningsfuld del af fællesskabet. De skal udfordres og opleve mestring i voksen-­ og børneinitierede lege og aktiviteter. Kvaliteten af samspillet mellem barnet og det pædagogiske personale samt den generelle kvalitet i dagtilbuddet har særlig stor betydning for børn i udsatte positioner.

Alle børn er unikke og har forskellige forudsætninger. Derfor tilrettelægger vi den pædagogiske praksis således, at alle har lige deltagelsesmuligheder i betydningsfulde fællesskaber. Børn i udsatte positioner skal være en betydningsfuld del af børnefællesskabet, ligesom deres forældre er tilsvarende betydningsfulde i forældrefællesskabet.

### I Brønderslev Kommune betyder det at vi…

Vi har fokus på etableringen af stærke læringsmiljøer for alle børn og tilbyder læringsmiljøer der bedst muligt tilgodeser det enkelte barns behov. Heri indgår en hensigt om at fordele børn i udsatte positioner fx børn med sproglige og/eller sociale vanskeligheder, i de institutioner der kan imødekomme disse vanskeligheder. Derfor har vi oprettet såkaldte *pluspladser* i udvalgte institutioner.

## Sammenhænge, herunder inddragelse af lokalsamfundet

Det pædagogiske læringsmiljø skal tilrettelægges, så børnene oplever sammenhæng i overgangene. At understøtte og skabe en tryg sammenhæng på tværs sker i et tæt samarbejde mellem forældre, dagtilbud, skole og SFO/fritidshjem. Det sidste år i dagtilbud bliver det pædagogiske læringsmiljø tilrettelagt med skoleforberedende aktiviteter. Det handler bl.a. om, at børnenes nysgerrighed stimuleres, og at børnene støttes i fx at fordybe sig og være vedholdende. Dagtilbuddets arbejde med børnenes trivsel og deltagelse i børnefællesskaber og evner til at danne relationer er desuden en vigtig del af de skoleforberedende aktiviteter.

De vigtige overgange i børns liv, har stor betydning for deres trivsel og arbejdet med at forberede børn på denne overgang er en stor del af deres institutionsliv. Arbejdet understøtter børns lyst til at lære og giver dem mod på nye oplevelser.

Samarbejdet med lokalsamfundet kan indebære forløb med biblioteker, idrætsforeninger, museer, plejehjem, erhvervsliv mfl. Det er det pædagogiske personale der sikrer, at eventuelle samarbejder, foregår indenfor den pædagogiske ramme, samt at de altid har børns trivsel, læring, dannelse og udvikling for øje.

### I Brønderslev Kommune betyder det at…

Den sidste tid i nuværende dagtilbud skal der arbejdes med at skabe sammenhæng til kommende dagtilbud for at sikre den gode overgang i overensstemmelse med "Formålsbeskrivelsen og handleplan for den gode overgang". Vi laver overgangsbeskrivelser i Hjernen & Hjertet.

## De seks læreplanstemaer

Den pædagogiske læreplan skal udarbejdes med udgangspunkt i de seks læreplantemaer samt mål for sammenhængen mellem læringsmiljøet og børns læring. Det skal fremgå af den pædagogiske læreplan, hvordan det pædagogiske læringsmiljø understøtter børns brede læring inden for og på tværs af de seks læreplanstemaer. De seks læreplanstemaer skal ses i sammenhæng og samspil med hinanden og forekommer i praksis ikke som adskilte temaer. Der kan hentes inspiration i KVALid materialet.

Vi arbejder ud fra en bred læringsforståelse, som særligt er kendetegnet ved nærværende voksne, som har opmærksomhed på børnenes behov og initiativer. Vi arbejder med mindre læringsmiljøer, hvor vi skaber muligheder og tilbud til børnene, som støtter deres trivsel, læring, udvikling og dannelse.

Integrerede institutioner skal udarbejde to planer – én for vuggestuen og én for børnehaven.

Et vigtigt aspekt i dette arbejde er evaluering, hvorfor dette præsenteres først herunder.

Institutionerne kan finde inspiration til arbejdet her:

[Den styrkede pædagogiske læreplan – rammer og indhold | emu danmarks læringsportal](https://emu.dk/dagtilbud/forskning-og-viden/den-styrkede-paedagogiske-laereplan/den-styrkede-paedagogiske)

## Evalueringskultur

I Brønderslev Kommunes dagtilbud forholder vi os løbende til vores pædagogiske praksis. Evaluerende pædagogisk praksis handler om løbende og systematisk at evaluere sammenhængen mellem det pædagogiske læringsmiljø, børnegruppens og det enkelte barns trivsel, læring, udvikling og dannelse. En systematisk evaluerende pædagogisk praksis og dokumentation heraf, styrker kvaliteten af det pædagogiske læringsmiljø og sikrer, at det hele tiden er justeret og tilpasset den aktuelle børnegruppes behov.

### Hos os betyder det at vi…

Arbejder med KVALid, da det er et redskab vi alle kender og kan bruge. Dette gør vi på hvert personalemøde, hvor vi sætter fokus på et emne, en problematik eller evaluering af læringsmål. Dette danner handlingsramme for nuværende og fremtidig pædagogik. Dette giver for os den røde tråd mellem pæd. plan, vores hverdag og evaluering af samme.

Evaluerer løbende på vores stuemøder og det der er relevant for andre, tager vi med på personalemøder. Dette kan være nye tiltag vedr. et barn der er vigtigt at alle kender til eller følger.

Har pæd. plan i Teams – hvor vi evaluerer hver måned til personalemødet med udgangspunkt i KVALid, så dette er et levende arbejdsredskab.

Udviklingspunkt er vi bliver konkrete i vores mål når vi planlægger emner, at vi får talt om hvad vi ønsker at arbejde med og hvilke tegn vi ønsker at se for at nå målet.

Evaluerer systematisk på hvert barn.

Benytter relations cirklen.

Bruger TRAS

Benytter Hjernen og Hjertet til TOPI minimum en gang årligt for hvert barn og laver handlingsplan for de børn hvor der er et behov.

Benytter Hjernen og Hjertet til sprogvurdering af hvert barn inden de er 3, 4 år og laver en sprogvurdering igen når de er 4 år hvis barnet har sproglige udfordringer, vi vurderer alle 5-årige og vi benytter handlingsplan i Hjernen og Hjertet

Holder samtaler med forældrene når barnet har gået i børnehave i 3 mdr. på de forskellige aldersopdelte stuer.

Laver SPU inden skolestart. Samtaleskema laves i samarbejde med barnet.

Bruger pæd. møder til at evaluere børn og sparrer fagligt med hinanden. Vi afholder konsultative møder med psykolog, talepædagog og eller pædagogisk konsulent til at faglig sparring og tiltag når vi oplever en problematik i forhold til et barn – dette kan være med udgangspunkt i TOPI. Vi bruger småbørnsnetværk hvor forældre har mulighed for råd og sparring.

Afholder et forældremøde årligt, hvor vi typisk har et emne hvor vi inviterer en udefra til at komme og holde et oplæg. Vi har valg til forældrerådet, orientering om -og plads til dialog om vores dagligdag.

Har et forældreråd der består af fire forældrevalgte forældre og vi afholder 3-4 møder årligt hvor pæd. plan og forskellige emner drøftes. Vores forældreråd bistår også ved ansættelser.

Har desuden et særligt forældremøde for førskolegruppen.

BSS møder vi har månedlige møder hvor lederne fra friskole, fritidsordning samt børnehave mødes og drøfter forskellige relevante emner.

Vores førskolegruppe overtages af personale der i forvejen har ansættelse i både børnehave og fritidsordning. Hvilket gør overgangen mere let og naturlig.

## Alsidig personlig udvikling

Pædagogiske mål for læreplanstemaet

1. Det pædagogiske læringsmiljø skal understøtte, at alle børn udfolder, udforsker og erfarer sig selv og hinanden på både kendte og nye måder og får tillid til egne potentialer. Dette skal ske på tværs af blandt andet alder, køn, samt social og kulturel baggrund.
2. Det pædagogiske læringsmiljø skal understøtte samspil og tilknytning mellem børn og det pædagogiske personale og børn imellem. Det skal være præget af omsorg, tryghed og nysgerrighed, så alle børn udvikler engagement, livsduelighed, gåpåmod og kompetencer til deltagelse i fællesskaber. Dette gælder også i situationer, der kræver fordybelse, vedholdenhed og prioritering.

### Hos os betyder det at vi…

* har aldersopdelte stuer der understøtter, at vi i højere grad kan målrette aktiviteter, der gør at børnene udfolder, udforsker og erfarer sig selv.
* har faste voksne på stuerne hvilket giver en tryg og forudsigelig hverdag for børnene.
* på tværs af alder har fælles rundkreds en gang om måneden og fælles aktiviteter om eftermiddagen.
* har fokus på at lave små grupper i hverdagen, hvor der er mulighed for at børn udfolder, udforsker og erfarer sig selv og hinanden på både kendte og nye måder.
* i hverdagen benytter vi muligheden for at tage to ind og lege sammen, for at skabe nogle nye legerelationer.
* har særlig fokus på en lille gruppe skilsmissebørn med Tudses ø.
* inddrager børnene og får dem med, som en del af det vi gør, men med de forudsætninger de hver især har.
* har fokus på alle børn og hvordan de deltager i vores dagligdag og vores aktiviteter.
* er opmærksomme på børnenes NUZO, vi prøver at gøre dem fx selvhjulpne på det niveau de er på. Børnene har medbestemmelse inden for nogle givne rammer, derved lærer de at prioritere hver især og danne nye relationer- Fx i valg af leg i grupper eller aktiviteter.
* er åbne om de hensyn og forskelle der måtte være for børn i udsatte positioner og oplever at børnene accepterer forskellige hensyn, når de får en begrundelse for det.
* anvender metallisering som et pædagogiskværktøj i hverdagen, som alle ansatte på TSF og børnehave har været på kursus i og ICDP danner vores pædagogiske grundlag.

**Evalueret i forhold til KVALid august 22**

**Vi har evalueret på vores læringsrum omkring måltidet nr. 2 i KVALid- hvordan vi taler med og inddrager børnene, hvordan er vores kostpolitik (forældrerådet skal være med i beslutningen af ny kostvejledning)**

**Ny kostvejledning er lavet i samarbejde med forældreråd og sendt ud til alle forældre i juni 23.**

**I sept. 22 benyttede vi på Medbestemmelse og børneperspektiv nr. 13 til at se på hvordan vi inddrager børnene og får dem med som en del af det vi gør, med de forudsætninger de hver især har. Vi har fokus på alle børn og hvordan de deltager i vores dagligdag og i vores aktiviteter. Vi er opmærksomme på børnenes NUZO, vi prøver at gøre dem selvhjulpne op det niveau de er på. Børnene har medbestemmelse inden for nogle givne rammer, derved lærer de at prioritere hver især.**

**Vi er engagerede rollemodeller der har fokus på vores tilgang og sprogbrug med om og om barnet. Vi har i fællesskab med Friskolen fået lavet en guideline om vores fælles tilgang til børn, forældre og kollegaer. Maj 23.**

## Social udvikling

Pædagogiske mål for læreplanstemaet

1. Det pædagogiske læringsmiljø skal understøtte, at alle børn trives og indgår i sociale fællesskaber, og at alle børn udvikler empati og relationer.
2. Det pædagogiske læringsmiljø skal understøtte fællesskaber, hvor forskellighed ses som en ressource, og som bidrager til demokratisk dannelse.

### Hos os betyder det at vi…

### har en genkendeliggenkendelig hverdag for børnene på hver deres stue og vi bruger piktogrammer til at beskrive dagens forløb.

### møder barnet i dets følelser og hjælper og guider det til selvregulering - og til at agere hensigtsmæssige på de forskellige følelser.

### giver plads til hinandens forskelligheder både børn og voksnes.

* har en åben dialog med børnene på en nysgerrig og anerkendende måde, hvor det enkelte barn tør stå frem og deltage i fællesskabet.
* har den gode fortælling om børnene i fokus, så hvert barn føler sig værdsat - og hvert barn skal kunne mærke at de er holdt af. Det viser vi både i den måde vi taler med - og om børnene og vi er opmærksomme på hvor meget et knus eller en lille berøring betyder for det enkelte barn.
* øver hensyntagen og samarbejde i hele vores hverdag og gør det især når vi venter på tur, holder rundkreds og fødselsdage. At vi italesætter overfor børnene når vi samarbejder eller tager særlige hensyn.

### er obs på det enkelte barns trivsel og at alle børn er en del af et fællesskab, hvor der både er plads til at lege med andre og plads til at trække sig og lege alene. Oplever vi mistrivsel agere vi med det samme, sammen med personale, børn og evt. forældre for at løse problemet. Vi bruger TOPI som pædagogiskredskab til trivselsmåling.

**Evalueret i forhold til KVALid nr. 7 i okt. 22 Udvikling af relationer.**

**Vi oplever der er stor forståelse børnene i mellem når nogle børn f.eks. holder pauser og børnene får en forklaring fra os voksne bliver det en naturlig del af hverdagen og de accepterer at der er forskellige tiltag for nogle børn.**

**Børnene viser også stor forståelse for at nogle børn lærer hurtigere end andre f.eks. i en Kims leg er der nogle der hurtigt selv kan og andre der har behov for hjælp fra en ven. Det er helt naturligt for dem at hjælpe hinanden og der bliver ikke kommenteret på at man ikke kan. Dette oplever som vi som et meget vigtig i børnenes sociale udvikling.**

**Vi har i nov. 22 brugt KVALid nr. 21 om Børnefællesskaber og Mangfoldighed**

**Vi har drøftet hvad betyder demokratisk dannelse – at vi er opmærksomme på at italesætte det faglige og pædagogiske arbejde vi laver i hverdagen.**

**Når vi laver aktiviteter, laver vi det med afsæt i hvad der er behov for i børnegruppen. Vi justerer og er bevidste om at følge børnenes spor**

**Hvorfor handler vi som vi gør, huske at bringe dette videre til børnene – inddrage dem og vise dem at vi er rollemodeller. Husk at vi er rollemodeller hele dagen.**

## Kommunikation og sprog

Pædagogiske mål for læreplanstemaet

1. Det pædagogiske læringsmiljø skal understøtte, at alle børn udvikler sprog, der bidrager til, at børnene kan forstå sig selv, hinanden og deres omverden.
2. Det pædagogiske læringsmiljø skal understøtte, at alle børn opnår erfaringer med at kommunikere og sprogliggøre tanker, behov og ideer, som børnene kan anvende i sociale fællesskaber.

### Hos os betyder det at vi…

* har kommunikation, sprog og kropssprog med i alt hvad vi gør. Måden vi kommunikerer på, har afgørende betydning for hvordan vi oplever andre -og hvordan vi opleves af andre.
* er bevidste om, at vi taler med børnene på en inddragende måde med åbne spørgsmål.
* er bevidste om at vi taler med børnene på en inddragende måde med åbne spørgsmål.
* er engagerede rollemodeller der har fokus på vores tilgang og sprogbrug med og om barnet.
* er bevidste på at sætte ord på ting og handlinger.
* har fokus på at sprogligøre tanker, behov og ideer bl.a. i rundkreds og generelt gribe det børnene er optaget af.
* gennem vores kommunikation er vi tydelige og anerkendende rollemodeller for børnene og følger barnets spor. Dette gør vi ved at stille undrende spørgsmål sammen med børnene og fælles finder svar.
* i konfliktsituationer inddrager vi børnene i løsninger.
* understøtter børnenes sprog igennem hele dagligdagen også i fx garderoben, ved pusletid/toiletbesøg og spisning hvor vi snakker om de ting vi laver og gør.
* sætter ord på børnenes følelser og vi har Face it bo til rådighed.
* bruger dialogisk læsning, synger og har rim og remser, lytter til forskellig musik og historier.
* arbejder ud fra Brønderslev Kommunes sprogstrategi og udarbejder handleplaner i ”Hjernen og Hjertet”.
* er opmærksomme på evt. sproglige udfordringer og handler på det. Når det er nødvendigt, inddrager vi forældre og eksterne samarbejdspartnere.

**Evalueret i forhold til KVALid nr. 6. Didaktik og organisering af læringsmiljøet i jan. 23.**

**Vi skal være bevidste om at benytte åbne spørgsmål da vi erfarer at der kommer mere dialog ud af det.**

**Når vi taler om følelser skal vi huske at bruge Face it Bo (vi har også både den lille og den store bog om følelser)**

**Vi skal være obs på fælles fodslag i forhold til regler og normer i børnehaven, at vi alle kommunikerer de samme regler på f.eks. legepladsen.**

**Feb. 23. forsat evaluering ud fra KVALid nr. 6.**

**Vi oplever det fungere rigtig godt med de aldersopdelte små grupper når vi laver dialogisk læsning. Vi har fundet ud af at vi ikke behøver læse de samme bøger på stuerne, men at det er vigtigt at vi har samme mål og får drøftet hvad vi vil opnå og når vi ser og hører børnene referer til de vi har læst – så er vi godt på vej.**

**Aktiviteterne der er lagt op til i dialogisk læsning, har vi i forløbet brugt, men også fået nogle andre forløb, da børnene blev optaget af andre lege. Derved har vi fulgt børnenes spor.**

## Krop, sanser og bevægelse

Pædagogiske mål for læreplanstemaet

1. Det pædagogiske læringsmiljø skal understøtte, at alle børn udforsker og eksperimenterer med mange forskellige måder at bruge kroppen på.
2. Det pædagogiske læringsmiljø skal understøtte, at alle børn oplever krops- og bevægelsesglæde både i ro og aktivitet, så børnene bliver fortrolige med deres krop, herunder kropslige fornemmelser, kroppens funktioner, sanser og forskellige former for bevægelse.

### Hos os betyder det at vi…

* har et læringsmiljø der er indrettet således at børnene kan være så selvhjulpne som muligt. Fx kan de selv sætte madkassen på plads og hænge tøj op.
* har en legeplads der inspirerer børnene til bevægelse med blandt andet klatrevæg/tårn, balance bum, gynger, rutchebane, sandkasse.
* har et nærmiljø med fitnessbane, multibane, hal, skov og sø.
* går til svømning med de ældste børn, hvor vi øver af og påklædning og fortrolighed med bevægelse i vand.
* er meget opmærksomme på at komme ud at gå tur, da vi oplever at mange børn bliver transporteret i bil.
* deltager i skolernes motionsdag.
* har fælles fredagsdans på legepladsen.
* hviler og har afslapning til musik hver eftermiddag hvor vi er opmærksomme de individuelle behov børnene har for at komme ned i arousal.
* laver motorik baner hvor vi både styrker kroppen og den sproglige forståelse fx kravle under/over.
* bruger eksterne samarbejdspartnere når vi oplever børnene er mere motoriske udfordrede end vores kompetencer rækker og laver en handleplan ud fra det.
* støtter, guider og udfordrer børnene i at bruge deres krop både ude og inde. Fx med selv at tage tøj på i garderoben.
* vil have mere fokus på kroppen som emne, hvad vi har af organer og hvordan kroppen fungere og hvad de forskellige kropsdele hedder. Hvilke dele der er private og hvad vi skal passe på.
* har børnene er med i de daglige gøremål som oprydning og sortering af legetøj.
* har børnene med til at hjælpe med til at gøre klar til måltider og oprydning bagefter.
* har børnene med til at hjælpe med at gøre rent, vaskevinduer, rive og feje på legepladsen.
* introducerer dem for nye duft/lugte, materialer fx i vores science projekter eller på vores gård besøg.
* har maddage hver måned hvor de er med til at bestemme maden, lave maden og bliver præsenteret for mange forskellige typer mad.

**Evalueret i forhold til KVALid nr. 25 dato d. 30/10-23**

**Vi er i god kvalitet, vi er ude hver dag og er aktive på legepladsen, men det ikke er HVER DAG vi laver fysiske aktiviteter sammen med børnene hvor alle bliver forpustede.**

**Vi er i høj kvalitet i forhold til at motivere børnene til bevægelseslege. Om det så er at grave, save, finde pinde –og når vi er med, er børnene også med.**

**Vi skaber rum inde så børnene fx kan danse, vi laver motorik baner og lign inde. Vi har ingen rum (fysiske rammer) til hvor de kan løbe, så det foregår udenfor.**

**Vi har haft tema Krop og bevægelse den sidste måned, det har vi valgt at forlænge en måned mere, da vi ikke har kunne fordybe os nok i det, da vi har haft samtaler på samme tid.**

**Vi vil gerne blive bedre til at være aktive sammen med børnene ude, i aktiviteter hvor vi får pulsen op. Pt. Er det mest fredagsdansen. En ide kunne være at lave en lille aktivitet inden vi går ind. Give den gas til musik når vi er færdige med at rydde op inden frokost.**

**Det evaluerer vi på igen til januar 24**

## Natur, udeliv og science

Pædagogiske mål for læreplanstemaet

1. Det pædagogiske læringsmiljø skal understøtte, at alle børn får konkrete erfaringer med naturen, som udvikler deres nysgerrighed og lyst til at udforske naturen, som giver børnene mulighed for at opleve menneskers forbundethed med naturen, og som giver børnene en begyndende forståelse for betydningen af bæredygtig udvikling.
2. Det pædagogiske læringsmiljø skal understøtte, at alle børn aktivt observerer og undersøger naturfænomener i deres omverden, så børnene får erfaringer med at genkende og udtrykke sig om årsag, virkning og sammenhænge, herunder en begyndende matematisk opmærksomhed.

### Hos os betyder det at vi…

* flittigt benytter os af det nærmiljø vi har med sø og skov.
* tager jævnligt på gårdbesøg på nabogården.
* har fokus på ”fra jord til bord”. Bl.a. ved at børnene inddrages i at dyrke kartofler, grøntsager, jordbær mv. Vi har fået vores egen frugtplantage, hvor børnene også inddrages i hele processen fra plantning til høst.
* har masser af kryb og kravl på legepladsen, som børnene får lov til at ”lege med” og undersøge. f.eks. gåsebiller. Der laves regnorme bo og det årlige besøg af solsorten, som bygger rede følges nysgerrigt af børnene.
* har en læringstavle på legepladsen med insekter og små dyr, samt bøger om dyr og natur som børnene flittigt henter og ser i.
* løbende har dialog med børnene om hvordan vi kan passe på naturen og vores ting.
* deltager hver år i den landsdækkende affaldsindsamling. Snakke om hvad skrald er, hvilken skrald er må ligge i naturen og hvor længe skrald kan ligge i naturen.
* laver forskellige forsøg. Dette kan være fremstilling af ”Hoppende æg” og krystaller. Følger forrådnelsesprocesser med frugt i luft og jord.
* laver bål både til mad og hygge.
* sammen med børnene har mulighed for at bruge fiskenet, forstørrelsesglas, save og dolke.
* taler om og ser meget på hvordan vejret er og hvordan det forandre sig. Hvad det betyder for hvilket tøj vi skal have på, hvad det betyder for hvordan ting vokser ude.
* er ude i alt slags vejr og mærker det på kroppen. Vi oplever, at børnene elsker alle typer vejr, hvis bare de har den rigtige påklædning.

**Evalueret i forhold til KVALid evalueret d. 1/5-23 (blandet andet temaet skrald og affaldsindsamling)**

**Vi skal huske at slukke lyset når vi forlader et rum -og huske på at børnene kun skal tage et papir til at tørre hænder i - og forklare dem hvorfor.**

**Til vores affaldsindsamling var det godt at vi gjorde på samme tid, som andre gør det (den landsdækkende) Fint at køre temaet skrald over i temaet science med det skrald vi har gravet ned.**

**Vi er i lav kvalitet i forhold til science materialer, vi har dem, men vi skal blive bedre til at bruge det og have det til rådighed for børnene.**

**Vi skal også være mere obs på at sætte ord på det matematiske, teknologiske og naturfaglige. Vi fortæller og laver forsøg med natur mm., men vi husker ikke at fortælle børnene om div. matematiske begreber som fx kilo, gram, temperaturer og grader osv. og dermed udvide deres forståelse og ordforråd.**

**Vi skal blive bedre til at bruge det nye stykke jord vi har fået -og evt. få et skur derned med alle vores naturting.**

**De øvrige er vi i højkvalitet, da vi inddrager børnene i forsøg, vi er gode til at arbejde med insekter og har mange frø og blomster vi følger. Snakker om vejret hver dag og hvilket tøj man fx skal have på, hvornår vi skal have solcreme på mv.**

**2. evaluering d. 29/4-23**

**Vi er eksperimenterende sammen med børnene. Vi har science materialer til rådighed for børnene og bruger div. værktøj sammen med børnene. Vi har en fantastisk legeplads hvor vi kan eksperimentere med vand, sand, mudder, grave efter ting og en masse insekter som børnene får lov til at undersøge.**

**Vi inddrager børnene i at plante planter, vande og passe dem.**

## Kultur, æstetik og fællesskab

Pædagogiske mål for læreplanstemaet

1. Det pædagogiske læringsmiljø skal understøtte, at alle børn indgår i ligeværdige og forskellige former for fællesskaber, hvor de oplever egne og andres kulturelle baggrunde, normer, traditioner og værdier.
2. Det pædagogiske læringsmiljø skal understøtte, at alle børn får mange forskellige kulturelle oplevelser, både som tilskuere og aktive deltagere, som stimulerer børnenes engagement, fantasi, kreativitet og nysgerrighed, og at børnene får erfaringer med at anvende forskellige materialer, redskaber og medier.

### Hos os betyder det at vi…

* markerer årets højtider med forskellige aktiviteter, blandt andet en julefest og høstfest hvor forældre og søskende er med.
* holder afslutningsfest for de ældste børn og deres forældre.
* har de ældste børn med i teater.
* holder fastelavn, fødselsdage og lign.
* er til Lucia, skolefest og forårskoncert på skolen.
* har 3 velbesøgte bedsteforældredage.
* har to arbejdsdage om året for forældre, hvor vi oplever at børnene er meget stolte af at deres forældre har hjulpet med at lave ting på legepladsen, male eller lign.
* griber de undringer og spørgsmål børnene har omkring forskelligheder i familier, udseende, sprog, religion osv.
* går i bogbussen og låner bøger, hvor børnene får lov til selv at vælge.
* laver kunst til kunstudstilling på skolen hver år i marts måned.
* laver månedens tegning hvor vi kan følge børnenes kreative udvikling.
* er nysgerrige på de kulturelle oplevelser børnene fortæller om.
* er kreative med forskellige teknikker og materialer fx modellervoks, maling, lærreder, blade, kastanjer og hvad der ellers er i naturen til at lave kunstneriske projekter med. Vigtigst for os er selve processen og alle børn deltager på deres niveau.
* har sakse, papir, farveblyanter og perler tilgængelig ved de aldersgrupper det giver mening.
* har børn der benytter IPad ved pauser og den bruges som leksikon i det daglige.
* har et tv, hvor vi kan en film.
* har dialog med børnene om normer, regler og kultur fx hvordan man sidder ved et bord, står i kø, viser hensyn og omsorg - og hvorfor det er vigtigt.

**Evalueret i forhold til KVALid nr. 1. Planlagte vokseninitierede aktiviteter d. 25/9-23**

Mål - at børnene får en forståelse for de ting vi har plantet, passer bedre på det. At vi hører at børnene bliver nysgerrige på hvad og hvor tingene kommer fra. At høst er mere end det vi høster på marken. Børnene hver især har noget med de har høste hjemme.

Vi har oplevet at børnene er nysgerrige på de ting vi har lavet. At vi har lavet tingene konkret – laver mel og bruger til brød, laver æblemost. Skønt at have børnene med ude at hive ting op af jorden. Skønt med de forskellige smage til vores maddag.

Høstfesten - det er godt koncept. Der er flow til hele festen, folk snakker og bevæger sig rundt over det hele.

Stor genkendelighed i sangen “bondemanden han har....” vi ser at børnene selv efterspørger den. Husker den fra sidste år. Vi ser nogle af de børn der ikke snakker så meget kan skråle rigtig meget med.

Næste år skal vi huske 4 bradepandekager.

Husk at vi næste år, kan invitere skolen over og se vores optræden.

Godt med bøger fra bogbussen, hvor de har pakket bøger til os i forhold til vores tema. Husk det til andre tema.

Godt at vi har lavet nogle af tingene ude på legepladsen (lave mel) så de bliver en blandet gruppe børn er er med og ikke kun på den ene stue.

Vi vurderer vi har været i høj kvalitet.